బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
జియో పేమెంట్స్ బ్యాంకు సేవ‌లు ప్రారంభం
టెలికాం రంగంలో సంచ‌ల‌నాలు సృష్టించిన రిల‌య‌న్స్ జియో మంగ‌ళ‌వారం నుంచి త‌న చెల్లింపుల‌(పేమెంట్స్) బ్యాంకింగ్ కార్య‌క‌లాపాల‌ను ప్రారంభించింది
Samayam Telugu | Updated:
Apr 4, 2018, 02:28PM IST
చెల్లింపుల బ్యాంకు సేవ‌ల‌ను ప్రారంభించిన జియో
టెలికాం రంగంలో సంచ‌ల‌నాలు సృష్టించిన రిల‌య‌న్స్ జియో మంగ‌ళ‌వారం నుంచి త‌న చెల్లింపుల‌(పేమెంట్స్) బ్యాంకింగ్ కార్య‌క‌లాపాల‌ను ప్రారంభించింది. ఈ విష‌యాన్ని నిన్న ఆర్‌బీఐ ఒక ప్ర‌క‌ట‌న‌లో తెలిపింది. ఏప్రిల్ 3 నుంచి జియో పేమెంట్స్ బ్యాంకు సేవ‌లు మొద‌లైన‌ట్లు నోటిఫికేష‌న్లో ఆర్బీఐ వెల్లడించింది. చెల్లింపుల బ్యాంక్ కోసం 2015 ఆగ‌స్టులో జియో స‌హా 11 సంస్థ‌ల‌కు ఆర్‌బీఐ నుంచి సూత్ర‌ప్రాయ‌మైన ఆమోదం ల‌భించింది
బ్యాంకింగ్ కార్య‌క‌లాపాల‌ను మొద‌లుపెట్టిన జియో పేమెంట్స్ బ్యాంకు
ఆ 11 సంస్థ‌ల‌లో టెలికాం దిగ్గ‌జం ఎయిర్‌టెల్ మాతృ సంస్థ‌గా ఉన్న‌ ఎయిర్‌టెల్ పేమెంట్స్ బ్యాంక్‌ మొద‌టిసారిగా 2016 న‌వంబ‌ర్‌లోనే కార్య‌క‌లాపాల‌ను ప్రారంభించింది. ఆ త‌ర్వాత 2017 మేలో పేటీఎమ్ పేమెంట్స్ బ్యాంక్ ప్రారంభ‌మైంది. త‌దుప‌రి ఫినో పేమెంట్స్ బ్యాంక్ 2017 జూన్‌లో త‌న సేవ‌ల‌ను మొద‌లుపెట్టింది. ఆదిత్యా బిర్లాకు చెందిన ఐడియా పేమెంట్స్ బ్యాంక్ కార్య‌క‌లాపాలు ఈ ఏడాది ఫిబ్ర‌వ‌రి 22న మొద‌ల‌య్యాయి. భార‌త త‌పాలా శాఖకు కూడా అనుమ‌తులు ల‌భించిన‌ప్ప‌టికీ ఇంకా కార్య‌క‌లాపాలు మొద‌లు పెట్ట‌లేదు.